বাংলাদেশ ন্যাশনাল হারবেরিয়াম
বাংলাদেশ ন্যাশনাল হারবেরিয়াম হচ্ছে উদ্ভিদের জাদুঘর যার অবস্থান বাংলাদেশের রাজধানী ঢাকার মিরপুরে। প্রতিষ্ঠানটি বিলুপ্তপ্রায় উদ্ভিদ এবং নতুন প্রজাতি নিয়ে কাজ করছে। প্রতিষ্ঠার পর থেকে এখন পর্যন্ত নতুন ১৬৯ প্রজাতির উদ্ভিদ শনাক্ত করেছে প্রতিষ্ঠানটি। আর বিলুপ্তির হুমকিতে থাকা ২২৬ প্রজাতির উদ্ভিদ চিহ্নিত করেছেন গবেষকরা। গাছ ও বীজ থেকে শুরু করে লতাগুল্ম ও সাধারণ ঘাসের প্রজাতিকে বাঁচিয়ে রাখতেই প্রতিষ্ঠা করা হয়েছে দেশের একমাত্র উদ্ভিদ জাদুঘর।